**Celoslovenská súťaž žiakov 2. ročníkov stredných škôl v písaní na počítači**

Dňa 3. februára 2014 sa uskutočnila na Obchodnej akadémii v Hlohovci Celoslovenská súťaž žiakov 2. ročníkov v písaní na počítači.

Našu školu veľmi úspešne reprezentovali žiačky Klára Madunická a Simona Hrubá. Svojimi fantastickými výkonmi porazili množstvo obchodných akadémií a iných stredných škôl. V rámci Trnavského kraja sa na prvom mieste umiestnila Klára Madunická. Súťažilo sa v dvoch súťažných disciplínach – písanie necvičeného textu a písanie cvičeného textu.

**V obidvoch disciplínach Klára Madunická získala nádherné štvrté miesto, medaila jej unikla len o vlások. Simona Hrubá skončila na 20. mieste v písaní cvičeného textu a na 24. mieste v písaní necvičeného textu.**

Celkovo súťažilo 39 súťažiacich z celého Slovenska.

Za výborné výkony im ďakujeme, že vzorne reprezentovali našu školu a trnavský kraj. Prajeme v ďalších súťažiach veľa úspechov.

Ing. Oľga Skubeňová

učiteľka ADK